《溪南遇雨》
宋代·钱时

溪风飒飒雨霏霏，秋满苹汀独步归。
丹噀园林棠叶老，锦缠篱落豆花肥。
眼前风景依然在，个裹光阴得者稀。
忆著岁寒云壑上，山禽对雨傍人飞。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。